钦定古今图书集成/明伦汇编/官常典/第501卷 > 张廷翰
## 钦定古今图书集成/明伦汇编/官常典/第501卷 > 张廷翰

按《宋史》本传：“廷翰，泽州陵川人。初为汉祖亲校。汉祖入汴，补内殿直，迁东西班军使。周初，改护圣指挥使。
从世宗平淮甸，以功迁铁骑右第二军都虞候。显德
末，改殿前散都头、都虞候。宋初，权为铁骑左第二军
都校、领开州剌史。从平扬州，又以功迁控鹤左厢都
指挥使、领果州团练使。未几，转龙捷左厢都指挥使”、
领春州团练使。乾德中，兴师伐蜀，以廷翰为归州路
行营马军都指挥使，随刘廷让由归州路进讨。师次
夔州，廷让顿兵白帝庙西。俄而夔州监军武守谦率
所部来拒战，廷翰引兵逆击，败之于猪头铺，乘胜拔
其城。蜀平，授侍卫马步军都虞候、领彰国军节度。开
宝二年，寝疾，太祖亲临问。未几卒，年五十三。赠侍中。